Yuɣal yeffaq-d d akken tewɛar tegnit i deg yella. Iseya ad ibedd bla ma yekkes allen-is fell-i, yessned ɣef uɛekkaz-is yerfed-d iman-is, texdɛit tegcrirt-is iɛwed yeɣli tikelt tayeḍ ɣer terga. Ɣur-i yecba ɣer yiɣrem n rreml id-iseggxen. Leḥzen-iw d ameqqran. Beɣiɣ ad qqumecaɣ ɣur-s, ad d-zziɣ afus-is ɣef umgreḍ-iw akken atid-rrefdaɣ. Beɣiɣ ad d-iger afus-is ɣur-i ad d-yeṭṭef, agim n teɣawsiwin i beɣiɣ, ala allen-iw i seɛiɣ ttagin-t ad qqeblen-t ayen akka ttewalin-t, ulad yiwen seg yiɣalen-iw ur d-arran usiwel. Ḥemmel-aɣ baba aṭas, ula d yuwwas ur tid-arriɣ deg uqeṛṛu-iw ɣer iḍaren-iw, yetti am wagguf, s yicaren iberkanen… .